
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea modificării sursei de finanţare a taxelor şi impozitelor în cadrul Proiectului privind reconstrucţia drumurilor forestiere afectate de inundaţii şi corectarea torentelor din zonele forestiere, prin Acordul cadru de împrumut FP 1556 (2006) dintre România şi Banca de Dezvoltare a Consiliului Europei, semnat la Bucureşti la 23 august 2007 şi la Paris la 30 august 2007, trimis comisiei noastre pentru examinare pe fond, cu adresa Biroului Permanent PLx.518 din 14 septembrie 2011.
	VICEPREŞEDINTE,
Adrian Henorel NIŢU

RAPORT  
asupra  proiectului de Lege pentru aprobarea modificării sursei de finanţare a taxelor şi impozitelor în cadrul Proiectului privind reconstrucţia drumurilor forestiere afectate de inundaţii şi corectarea torentelor din zonele forestiere, prin Acordul cadru de împrumut FP 1556 (2006) dintre România şi Banca de Dezvoltare a Consiliului Europei, semnat la Bucureşti la 23 august 2007 şi la Paris la 30 august 2007 
Cu adresa nr. PLx.518 din 14 septembrie 2011, Biroul Permanent,  în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu  proiectul de Lege pentru aprobarea modificării sursei de finanţare a taxelor şi impozitelor în cadrul Proiectului privind reconstrucţia drumurilor forestiere afectate de inundaţii şi corectarea torentelor din zonele forestiere, prin Acordul cadru de împrumut FP 1556 (2006) dintre România şi Banca de Dezvoltare a Consiliului Europei, semnat la Bucureşti la 23 august 2007 şi la Paris la 30 august 2007.
La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere avizul favorabil al Consiliului Legislativ, cu observaţii şi propuneri,  transmis cu adresa nr.609/31.05.2011 şi avizul favorabil a Comisiei juridice, de diciplină şi imunităţi.
Prezenta propunere legislativă are ca obiect de reglementare  modificarea sursei de finanţare a taxelor şi impozitelor din cadrul Proiectului, în vederea suportării acestora de la bugetul de stat prin bugetul Ministerului Mediului şi Pădurilor.
La 23 august 2007 s-a semnat la Bucureşti şi la 30 august 2007 la Paris, Acordul cadru de împrumut în valoare de 48.000.000 euro dintre România şi Banca de Dezvoltare a Consiliului Europei pentru finanţarea Proiectului mai sus menţionat. Acordul cadru de împrumut a fost aprobat prin H.G. nr.89/2008, în care se menţionează că aplicarea prevederilor acestuia va fi realizată  de către Ministerul  Agriculturii, Pădurilor şi Dezvoltării Rurale prin Regia Naţională a Pădurilor “Romsilva”. Urmare schimbării structurii Guvernului României în luna decembrie 2009,  Regia Naţională a Pădurilor “Romsilva” a trecut de sub tutela Ministerul  Agriculturii, Pădurilor şi Dezvoltării Rurale sub tutela Ministerului Mediului şi Pădurilor.
Perioada de implementare a Proiectului este 2006-2009, cu o extindere de 2 ani, până în anul 2011.

Este necesară  modificarea sursei de finanţare a taxelor şi impozitelor în cadrul Proiectului, în vederea suportării taxelor şi impozitelor aferente proiectului, de la bugetul de de stat, prin bugetul Ministerului Mediului şi Pădurilor. 

Asigurarea fondurilor necesare suportării taxelor şi impozitelor de la bugetul de stat, prin bugetul anual al Ministerului Mediului şi Pădurilor va conduce la sporirea presiunii asupra bugetului de stat.
Asigurarea contravalorii taxelor şi impozitelor de la bugetul de stat, prin bugetul anual al Ministerului Mediului şi Pădurilor, pe toată durata de implementare a Proiectului, se va face cu încadrarea în limitele de cheltuieli aprobate de Guvern pe perioada 2011-2013, prin Strategia fiscal bugetară.

Aplicarea prevederilor va fi realizată de către Ministerul Mediului şi Pădurilor, prin Regia Naţională a Pădurilor “Romsilva” şi Ministerul Finanţelor Publice.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterile comisiei au participat ca invitaţi în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, domunul Bogdan Drăgoi, Secretar de Stat şi doamna Boni Cucu, Director General Adjunct.
La lucrările comisiei şi-au înregistrat prezenţa un număr de 25 deputaţi din totalul de 33 membri ai comisiei.
Raportul comisiei a fost votat cu unanimitate de către deputaţii prezenţi la dezbateri.
Proiectul de Lege  a fost respins de Senat în şedinţa din data de 7 septembrie  2011, în calitate de primă Cameră sesizată.
Proiectul de lege, potrivit prevederilor art. 75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
În urma dezbaterii  proiectului de Lege pentru aprobarea modificării sursei de finanţare a taxelor şi impozitelor în cadrul Proiectului privind reconstrucţia drumurilor forestiere afectate de inundaţii şi corectarea torentelor din zonele forestiere, prin Acordul cadru de împrumut FP 1556 (2006) dintre România şi Banca de Dezvoltare a Consiliului Europei, semnat la Bucureşti la 23 august 2007 şi la Paris la 30 august 2007,  în şedinţa din data de 4 octombrie 2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	VICEPREŞEDINTE,
Adrian Henorel NIŢU
	SECRETAR,

Nicolae BUD


 Consilier, Luminiţa Ghiorghiu                                                                          

